Hans-Wilhelm Müller-Wohlfahrt

Hans-Wilhelm Müller-Wohlfahrt (født 12. august 1942 i Leerhafe) er en tysk ortoped og alternativ behandler. Han er blitt kjent som lege for det tyske fotballaget og som klubblege i Bayern München.

En rekke kjente idrettsutøvere har oppsøkt Müller-Wohlfahrt i håp om restitusjon fra skader. Blant disse finner vi friidrettsutøverne Usain Bolt og Karsten Warholm.

Mange av den tyske legens behandlingsmetoder blir sett på som kontroversielle, herunder injeksjon av et stoff kalt hyalart som utvinnes fra hanekam og som hevdes å bidra til å restituere og lindre kneskader. Han har også injisert Myo-Melcain, som er det smertestillende middelet Procaine blandet med honning, samt Actovegin i pasientenes muskler. Også Müller-Wohlfahrts bruk av homøopati i behandling av idrettsutøvere har fått kritikk.

Referanser

Eksterne lenker 
 

Tyske leger
Personer innen alternativ behandling
Personer fra Landkreis Wittmund